ASEFA สุดเจ๋งกำไรโต 258.53%
ASEFA หุ้นน้องใหม่สุดเจ๋ง กำไร Q2/58 เพิ่มขึ้น 258.53% มาที่ 41.84 ลบ. จาก 11.67 ลบ. เมื่อปีก่อน เป็นผลจากรายได้จากการขายและบริการเพิ่มขึ้น ขณะที่ช่วง 6 เดือนแรกมีกำไร 71.36 ลบ. เพิ่มขึ้น 80.21% จาก 39.60 ลบ. เมื่อปีก่อน

14 ส.ค. 2558

บริษัท อาซีฟา จำกัด (มหาชน) หรือ ASEFA  รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 41.84 ล้านบาท หรือมีกำไรสุทธิ 0.10 บาทต่อหุ้น เพิ่มขึ้น 258.53% จากช่วงเดียวกันของปีก่อนที่มีกำไรสุทธิ 11.67 ล้านบาท หรือมีกำไรสุทธิ 0.04 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 71.36  ล้านบาท หรือ 0.18 บาทต่อหุ้น เพิ่มขึ้น 80.21% จากช่วงเดียวกันของปีก่อนที่มีกำไรสุทธิ 39.60 ล้านบาท หรือ 0.12 บาทต่อหุ้น
โดยผลการดำเนินงานที่มีกำไรเพิ่มขึ้น เป็นผลมาจากบริษัทมีรายได้จากการขายสวิตซ์บอร์ดไฟฟ้าเพิ่มขึ้น เนื่องจากมีการขยายตลาด และงานบริการวิศวกรรมเพิ่มขึ้น นอกจากนี้ บริษัทมีการขยายงานด้านการบริการ และมีรายได้จากโครงการรื้อถอนโรงไฟฟ้าบางปะกงเพิ่มขึ้น